
PATVIRTINTA 
Kaišiadorių r. Žiežmarių mokyklos-darželio „Vaikystės dvaras“  direktoriaus 2026 m. rugsėjo 1   d. įsakymu Nr. IS-96

KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“
VAIKŲ  DIENOS POILSIO ORGANIZAVIMO TVARKOS APRAŠAS

I SKYRIUS
BENDROS NUOSTATOS

1. Kaišiadorių r. Žiežmarių mokyklos-darželio „Vaikystės dvaras“ (toliau – mokykla-darželis) vaikų dienos poilsio organizavimo tvarkos aprašas (toliau – Aprašas) parengtas vadovaujantis Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2010 m. balandžio 22 d. įsakymu Nr. V-313, Lietuvos Respublikos sveikatos apsaugos ministerijos 2023 m. birželio 19 d. raštu „Dėl dienos poilsio organizavimo įstaigose, vykdančiose ikimokyklinio ir (ar) priešmokyklinio ugdymo programas“, Lietuvos Respublikos vaiko teisių apsaugos kontrolieriaus įstaigos 2023 m. birželio 21 d. raštu „Dėl dienos poilsio organizavimo Lietuvos ikimokyklinio / priešmokyklinio ugdymo įstaigose“ bei Šeimų asociacijos 2023 m. gegužės 17 d. rekomendacijomis „Dėl dienos poilsio organizavimo Lietuvos ikimokyklinio / priešmokyklinio ugdymo įstaigose“.
	2. Apraše naudojamos sąvokos atitinka LR Švietimo įstatyme vartojamas sąvokas. 
	3. Aprašas reglamentuoja vaikų dienos poilsio organizavimo tvarką Kaišiadorių r. Žiežmarių mokykloje-darželyje „Vaikystės dvaras“.
	4. Aprašo tikslas – užtikrinti visų vaikų teisę į tinkamą poilsį, atsižvelgiant į jų amžių, fiziologinius poreikius ir individualias savybes, sudarant sąlygas pasirinkti tinkamiausią poilsio formą mokykloje-darželyje. 

II SKYRIUS
VAIKŲ DIENOS POILSIO POREIKIAI IR YPATUMAI

	5. Mokykloje–darželyje laikomasi šių nuostatų: 
	5.1. augančiam ir besivystančiam vaiko organizmui svarbus pilnavertis poilsis; 
	5.2. vaikų miego poreikis priklauso nuo jų amžiaus ir individualių organizmo ypatumų; 
	5.3. atsižvelgiama į Pasaulio sveikatos organizacijos rekomendacijas, kad 3–5 m. vaikams reikia 10–13 val. reguliaraus miego, įskaitant ir pietų miegą, jei vaikui yra toks poreikis; 
	5.4. atsižvelgiama į mokslinius tyrimus, kuriuose rekomenduojama vaikų dienos poilsio miegant trukmė; 
	5.5. vaiko dienos poilsio miegant trukmė gali kisti arba vaikui pasiūloma kita poilsio forma; 
	5.6. požymiai, kai vaikams dienos miego nebereikia: 
	5.6.1. sunku užmigti dieną; 
	5.6.2. dieną nerodomi mieguistumo požymiai; 
	5.6.3. pamiegojus pietų miego sunku užmigti nakčiai; 
	5.6.4. atsibundama anksti ryte.

III SKYRIUS
VAIKŲ DIENOS POILSIO ORGANIZAVIMAS. VAIKŲ, NEMIEGANČIŲ PIETŲ MIEGO, ALTERNATYVIOS PRIEMONĖS IR VEIKLOS DIENOS POILSIUI ORGANIZUOTI

 	6.Vaikų ugdymas mokykloje-darželyje organizuojamas pagal vadovo patvirtintą grupių dienos režimą, kurį kasmet sudaro grupės mokytojos ir visuomenės sveikatos priežiūros specialistas atsižvelgiant į grupėje ugdomų vaikų amžių, jų fiziologinius poreikius. Grupės dienos režimas viešai skelbiamas grupės rūbinėje.
	7. Visose mokyklos-darželio ikimokyklinio ir priešmokyklinio ugdymo grupėse, vadovaujantis HN 75:2016 8 punktu, poilsis pagal dienos režimą organizuojamas tam skirtose patalpose ir (ar) pritaikytose erdvėse. Vaikams, kuriems reikalingas dienos miegas, miegojimo vieta įrengiama laikantis HN 75:2016 39 punkto reikalavimų.
	8. Dienos poilsis gali būti organizuojamas vaikams miegant arba kitomis poilsio formomis. 
	9. Vaikų dienos poilsiui organizuoti mokyklos-darželio vadovas pasitelkia mokyklos-darželio bendruomenę (mokytojus, kitus pedagogus, švietimo pagalbos specialistus, kitus darbuotojus), atsižvelgdamas į esamus mokyklos-darželio išteklius (žmogiškuosius, finansinius, patalpų galimybes).
	10. Pietų poilsis mokykloje-darželyje vyksta tuo pačiu metu – tai laikas, skirtas vaikų fiziniam ir protiniam (kognityviniam) atsipalaidavimui. 
	11. Poilsio metu vaikai nėra ugdomi pagal ikimokyklinio ar priešmokyklinio ugdymo programą 
	12. Mokslo metų pradžioje ir/ar esant poreikiui (du kartus metuose spalio ir sausio mėn.) tėvai (globėjai, rūpintojai), įvertinę vaiko miego poreikį namuose ir pasitarę su grupės mokytojais, nusprendę, kad jų vaikas nemiegos pietų miego, rašo direktoriui prašymą (Priedas Nr. 1). Rugsėjo mėnesį sudaroma galimybė pabandyti vaikui nemiegoti ir stebėti jo savijautą. Tuomet tėvai priima sprendimą, ar vaikas eina ilsėtis, ar užsiima ramia veikla ateinančius mėnesius (spalio – gruodžio, sausio – birželio).
13. Gavus Priedo Nr. 1 formos prašymą, vaikas įtraukiamas į vaikų, dienos poilsį organizuojančių be pietų miego, sąrašą. Sąrašas reikalingas darbuotojų grafikui ir erdvių planavimui.
	14. Mokslo metų eigoje vaikų dienos poilsio poreikiai gali kisti, pokyčiai aptariami individualiai su vaiko tėvais (globėjais) ir grupės mokytojais. Nusprendus, kad vaikui vėl reikalingas pietų miegas, tėvai teikia pranešimą dėl išbraukimo iš nemiegančių vaikų sąrašo (Priedas Nr. 2). Susitarimas peržiūrimas ne rečiau kaip kartą per pusmetį arba anksčiau, jei to prašo tėvai, pedagogai ar vaikas.
15. Tėvai, teikdami prašymą organizuoti jų vaikui poilsį dienos metu be dienos miego, patvirtina, kad yra informuoti apie tokio poilsio organizavimo ypatumus ir galimą poveikį vaiko savijautai, įskaitant galimą nuovargį ar emocinės būklės pokyčius, ir prisiima atsakomybę už savo pasirinkimą dėl vaiko poilsio formos. Tėvai sutinka, kad jų vaikas poilsio metu būtų prižiūrimas mokyklos-darželio paskirto darbuotojo.
	16. Specialiųjų ugdymosi poreikių turintiems vaikams, kurie nemiega pietų miego, poilsio laiku gali būti teikiama specialioji pedagoginė pagalba. Nemiegančius pietų miego vaikus, kuriems reikalinga švietimo pagalbos specialistų paslauga, grupių mokytojai, mokinio padėjėjai gali palydėti juos pas šiuos specialistus, kurie atsako už vaikų saugumą.
	17. Nemiegantys vaikai (paprastai nuo 13.00 val. iki 15.00 val., trukmę pritaikant pagal vaiko amžių ir individualų poreikį) užimami ramia veikla grupėje, renginių ir / ar sporto salėje, sensorinio kambario patalpoje ar kitoje tam pritaikytoje erdvėje, užtikrinant galimybes vaikams pailsėti, saugiai užsiimti kita ramia veikla, netrukdant miegantiems vaikams. 
	18. Esant palankioms oro sąlygoms veiklos gali vykti ir kitose patalpose, lauke. 
	19. Ramias veiklas galima organizuoti ir toje pačioje aplinkoje, kurioje ilsisi miegantys vaikai, netrukdant jų miegui. 
	20. Pietų poilsio metu miegančius ir nemiegančius vaikus prižiūri ir ramias veiklas užtikrina mokytojai, mokinio padėjėjai, ikimokyklinio ir priešmokyklinio ugdymo mokytojų padėjėjai, švietimo pagalbos specialistai ar kiti darbuotojai, paskirti mokyklos-darželio direktoriaus, jei veiklos organizuojamos ne grupės patalpose 
	21. Mokytojams ar kitam paskirtam mokyklos-darželio direktoriaus įsakymu asmeniui, dirbančiam su nemiegančiais pietų miego vaikais, esant nedarbingumui, laisvadieniui atostogose, vaikus užima kitas pedagogas ar  paskirtas mokyklos-darželio direktoriaus įsakymu asmuo pagal sudarytą ir patvirtintą grafiką.
22. Nemiegančių pietų miego vaikų priežiūrai sudaromas atskiras mokyklos-darželio darbuotojų grafikas. 
	23. Ikimokyklinio ir priešmokyklinio ugdymo vaikams dienos poilsis be pietų miego, organizuojamas kitomis poilsio formomis. 
	24. Poilsio formų pasirinkimo principai turi atitikti vaikų amžių, turi padėti mažinti sensorinę stimuliaciją ir aktyvumą, organizuojamos individualios, o ne grupinės veiklos poilsio zonoje. 
	24.1. turi atitikti vaiko amžių; 
	24.2. turi mažinti stimuliaciją, aktyvumą; 
	24.3. rekomenduojamos individualios, o ne grupinės veiklos; 
	24.4. veiklos turi būti saugios, suaugusiųjų prižiūrimos; 
	24.5. jų turi būti daugiau, nei viena, kad vaikai galėtų jas keisti. 
	25. Kasdien po pietų visi grupės vaikai klausosi pasakos jiems pasirinktoje vietoje – atsigulę ant 
čiužinio, patogiai įsitaisę sėdmaišyje, kėdutėje ar kitoje erdvėje. Ši veikla ramina vaikus, skatina jų kalbos raidą, lavina vaizduotę bei ugdo gebėjimą susikaupti. 
	26. Jeigu vaikas, kuriam numatytas miegas, maždaug per 1 valandą buvimo poilsio aplinkoje (klausantis pasakų, ramios muzikos) neužmiega, jam pasiūloma rami, atpalaiduojanti, minimaliai kognityvinius procesus aktyvinanti veikla, organizuojama grupės erdvėje, netrukdant miegantiems vaikams. Apie pasikartojantį tokį atvejį informuojami tėvai ir aptariama, ar vaikui vis dar reikalingas dienos miegas.
	27. Rekomenduojama veikla ramaus poilsio metu: 
	27.1. dailės ir kūrybiniai užsiėmimai (piešimas, spalvinimas, karpymas ir t.t.); 
žaidimas su plastilinu, modelinu ar kinetiniu smėliu; 
	27.2. stalo žaidimai; 
	27.3. knygų vartymas; 
	27.4. dėlionės ir konstruktoriai; 
	27.5. iš namų atsinešta „Poilsio kuprinėlė“ su ramiomis vaikui maloniomis veiklomis. 
	27.6. atsipalaidavimo pratimai;
	27.7. žaidimai su konstruktoriais, lego ir kt. 
	 28. Jei nėra sąlygų organizuoti individualių veiklų, gali būti organizuojamos grupinės veiklos atskiroje erdvėje (pvz., salė, sensorinis kambarys, kabinetai, biblioteka, atsižvelgiant į  užimtumo grafiką.), ar lauke. 
	29. Jei ikimokyklinio ir priešmokyklinio ugdymo grupėse yra 1 – 2 nemiegantis vaikas, poilsio metu vaikai užsiima kita ramia veikla atskirose patalpose, netrukdydami kitiems, miegantiems vaikams; 
	30. Jei grupėje yra daugiau kaip 2 nemiegantys vaikai, poilsis organizuojamas nemiegantiems vaikams skirtose erdvėse, kai vaikų skaičius neviršija HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos reikalavimai“ 5 punkte nustatytų reikalavimų; 
	31. Pietų miego nemiegantiems vaikams poilsis ir rami veikla gali būti organizuojama atskirose patalpose (grupėje, salėje ar lauke, sensoriniame kabinete, lauko klasėje). 
	32. Į poilsiui skirtą patalpą pietų miego nemiegantį vaiką atlydi ir vėliau į grupę parsiveda vaikų poilsį organizuojantis darbuotojas; 

IV SKYRIUS
VAIKUS, NETURINČIUS POREIKIO PAMIEGOTI DIENĄ, PRIŽIŪRINTYS ASMENYS

33. Už vaikų, neturinčių poreikio pamiegoti dieną, dienos poilsį atsakingi darbuotojai stebi šių vaikų savijautą (ar vaikai netapo irzlūs, pikti, mieguisti, apatiški). Pastebėjus vaiko nuovargio požymius, tą pačią dieną informuojami tėvai (globėjai, rūpintojai) ir grupės mokytojai. Jei požymiai kartojasi, inicijuojamas individualus aptarimas, prireikus dalyvauja visuomenės sveikatos priežiūros specialistas,
mokyklos-darželio administraciją. Vaiko gerovės komisija informuojama tada, kai kyla poreikis skirti švietimo pagalbą ar keisti vaiko dienos režimą.

V SKYRIUS
BAIGIAMOSIOS NUOSTATOS

	34. Su šiuo Aprašu (jo pakeitimais, papildymais) mokyklos-darželio bendruomenė supažindinama skelbiant jį viešai tinklalapyje. 
	35. Mokyklos–darželio sveikatos priežiūros specialistas, bendradarbiaudamas su grupės mokytoja sudarant grupės dienos režimą, atsižvelgia į kiekvieno vaiko individualius poreikius ir, esant poreikiui, organizuoja atskirą vaiko dienos režimą, organizuojant dienos poilsį be pietų miego. 
	36. Už poilsio metu vedamą veiklą, atsižvelgiant į vaikų poilsio poreikius, atsakingas tą dieną su vaikais dirbantis mokytojas ar kitas paskirtas asmuo. 
	37. Asmens duomenys tvarkomi vadovaujantis Lietuvos Respublikoje galiojančiais teisės aktais ir 2016 m. balandžio 27 d. Europos Parlamento ir Tarybos reglamentu (ES) 2016/679 (BDAR), siekiant administruoti ir išnagrinėti pateiktą prašymą.
	38. Šis Tvarkos aprašas gali būti keičiamas ir papildomas, pasikeitus teisės aktų reikalavimams, atsiradus poreikiui, tikslinamos tam tikros jo nuostatos.


Priedas Nr. 1

.......................................................................................................................................................
(tėvų(globėjų vardas, pavardė)
.......................................................................................................................................................
(gyvenamosios vietos adresas)
..........................................................................................................................................................................
(telefono nr., el. paštas)


Kaišiadorių r. Žiežmarių mokyklos-darželio „Vaikystės dvaras“ 
direktoriui


P R A Š Y M A S
DĖL VAIKO NEMIEGO DIENOS METU
202.....-..........-........
Žiežmariai

Prašau mano dukrai/sūnui/globotiniui(-ei) ...............................................................................
                                 (pabraukti)                                       (vaiko vardas, pavardė)
lankančiam(-iai) ................................................................. grupę, sudaryti galimybę nemiegoti dienos
miego (nuo 13.00 iki 15.00 val.)
S u t i n k u, kad mano vaikas poilsio dienos metu (nuo 13.00 iki 15.00 val.) užsiimtų ramia, atsipalaiduoti skirta veikla.
S u t i n k u, kad su mano vaiku bus ir užimtumą organizuos mokyklos-darželio „Vaikystės dvaras“ direktoriaus įsakymu paskirtas darbuotojas, jei vaikas ilsėsis kitoje nei grupė patalpoje, tačiau įstaigos teritorijoje.
Į s i p a r e i g o j u su savo vaiku kalbėtis apie poilsio formas ir padėti jam suprasti, kad kitiems vaikams, kurie miega dienos miegą, trukdyti ilsėtis negalima, kad kitoks poilsio laikas skirtas taip pat poilsiui, dėl to veiklos yra ramios ir atpalaiduojančios.
S u t i n k u, kad vaikui, išreiškus poreikį miegoti dienos miego ar pagulėti, jam būtų sudarytą galimybė tai įgyvendinti.
Apie šio prašymo atsisakymą įsipareigoju pranešti įstaigos administracijai raštu

........................................................................................................
(tėvų(globėjų parašas, vardas pavardė, data)


Priedas Nr. 2

....................................................................................................................................................... 
(tėvų(globėjų vardas, pavardė)
.......................................................................................................................................................
(gyvenamosios vietos adresas)
.......................................................................................................................................................................... (telefono nr., el. paštas)


Kaišiadorių r. Žiežmarių mokyklos-darželio „Vaikystės dvaras“ 
direktoriui

P R A Š Y M A S
DĖL IŠBRAUKIMO IŠ VAIKŲ, NEMIEGANČIŲ PIETŲ MIEGO, SĄRAŠO
202.....-..........-........
Žiežmariai 


Prašau mano dukrą/sūnų/globotinį(-ę) .........................................................................
                            (pabraukti)                           (vaiko vardas, pavardė)
lankantį(-ią) ................................................................. grupę 
IŠBRAUKTI iš vaikų, nemiegančių pietų miego, sąrašo nuo 20........m. ............................ mėn. .......d.



.......................................................................................................
(tėvų(globėjų parašas, vardas pavardė, data)

